12.1.2022
SL
Uradni list Evropske unije
C 15/241 torek, 18. maj 2021
D. ker vloga temelji na merilu za pomoč iz člena 4(2) uredbe o ESPG, ki v izjemnih okoliščinah, zlasti v zvezi s kolektivnimi vlogami, pri katerih so vključena tudi mala in srednja podjetja, dovoljuje, da je lahko vloga za finančni prispevek na podlagi tega člena sprejemljiva, tudi če merila iz člena 4(1) navedene uredbe niso v celoti izpolnjena, kadar odpuščanje resno vpliva na zaposlenost in lokalno, regionalno ali državno gospodarstvo;
E. ker so bili dogodki, ki so povzročili odpuste in prenehanje opravljanja dejavnosti, v začetku leta 2020 nepričakovani ter posledica širjenja pandemije COVID-19 po svetu in s tem povezane gospodarske krize, ki je še posebej močno prizadela turistični sektor zaradi nenadnih omejitev gibanja na mednarodni ravni, ki so povzročile močno in nepredvideno zmanjšanje mednarodnih potovanj in upad turizma;
F. ker sta pandemija COVID-19 in svetovna gospodarska kriza, ki ji je sledila, estonskemu gospodarstvu povzročili ogromen šok, zlasti v estonski turistični industriji, v kateri je pred krizo 90 % prihodkov ustvaril mednarodni turizem, medtem ko je povprečje za države OECD znašalo približno 25 %;
G. ker so estonski prihodki od turizma leta 2019 dosegli rekordne 2,1 milijarde EUR in je turizem sodil med pomembne sektorje za estonsko konkurenčnost, v njegov nadaljnji razvoj pa je bilo vloženo veliko sredstev;
H. ker v turističnem sektorju prevladujejo mala in srednja podjetja, ki so v primerjavi z večjimi podjetji manj odporna na krize, zajemajo pa 79,2 % celotne delovne sile v Estoniji;
I. ker lahko Evropski sklad za prilagoditev globalizaciji s podporo, ki jo bo nudil delavcem, pomaga pri prehodu na bolj trajnostni turizem in tako Evropi omogoči varovanje in promocijo naravne in kulturne dediščine in virov, poleg tega pa ponudi nove priložnosti za ustvarjanje delovnih mest in ustanavljanje inovativnih podjetij;
J.
ker je Komisija izjavila, da je zdravstvena kriza povzročila gospodarsko krizo, določila načrt okrevanja gospodarstva in poudarila vlogo ESPG kot orodja za ukrepanje v izrednih razmerah (6) za pomoč osebam, ki so delovna mesta izgubili zaradi svetovne gospodarske krize;
K. ker sta bili v Estoniji za ublažitev posledic pandemije COVID-19 in z njo povezane krize na trgu dela uporabljeni tako nacionalna kot evropska podpora za ohranjanje zaposlenosti prek shem skrajšanega delovnega časa in instrumenta SURE;
L. ker je to prva uporaba sredstev ESPG zaradi krize zaradi COVID-19, potem ko je bila v Resolucijo Evropskega parlamenta z dne 18. junija 2020 o predlogu sklepa Evropskega parlamenta in Sveta o uporabi sredstev Evropskega sklada za prilagoditev globalizaciji (EGF/2020/000 TA 2020 – tehnična pomoč na pobudo Komisije) (7) vključena navedba, da bi se lahko sredstva iz ESPG uporabila za podporo trajno odpuščenim delavcem in samozaposlenim v svetovni krizi zaradi pandemije COVID-19 brez spremembe Uredbe (EU) št.
1309/2013;
1. se strinja s Komisijo, da so pogoji iz člena 4(2) uredbe o ESPG izpolnjeni in da je Estonija na podlagi te uredbe upravičena do finančnega prispevka v znesku 4 474 480 EUR, kar je 60 % skupnih stroškov v znesku 7 457 468 EUR, od česar stroški prilagojenih storitev znašajo 7 452 468 EUR, stroški priprav, upravljanja, obveščanja in publicitete, nadzora in poročanja pa 5 000 EUR;
2. ugotavlja, da so estonski organi vlogo predložili 12. novembra 2020, Komisija pa je na osnovi dodatnih informacij, ki jih je posredovala Estonija, svojo oceno dokončala 31. marca 2021 in jo še istega dne posredovala Parlamentu;
3. ugotavlja, da se vloga nanaša na skupaj 10 080 delavcev, 1 715 samozaposlenih oseb, ki so prenehale opravljati dejavnost, in 8 365 delavcev, ki so postali presežni v turistični industriji v Estoniji; obžaluje, da Estonija pričakuje, da bo v ukrepih sodelovalo samo 5 060 oseb (ciljni prejemniki) izmed vseh upravičenih prejemnikov;
(6) (7)
COM(2020)0442.
Sprejeta besedila, P9_TA(2020)0141.